|  |
| --- |
| **Budapest Főváros VII. kerület Erzsébetváros Önkormányzata**  Garai DóraKépviselő |

Iktatószám:

Napirendi pont: ….

**ELŐTERJESZTÉS**

A Képviselő-testület 2023. július 4 - ei

rendkívüli ülésére

|  |  |
| --- | --- |
| **Tárgy:** | Javaslat Budapest Főváros VII. kerület Erzsébetváros Önkormányzata tulajdonában lévő közterületek használatáról és rendjéről szóló 6/2017. (II.17.) önkormányzati rendelet módosítására, az érintett társasházak kompenzációjára |

**Készítette:**

Garai Dóra

képviselő

**Törvényességi szempontból kifogást nem emelek:**

Tóth László

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

Erzsébetváros számos házában működnek vendéglátó-terasszal rendelkező vendéglátást folytató üzletek, melyek folyamatos terhelésnek, megnövekedett igénybevételnek teszik ki az adott társasházat. A bulinegyed és az igénytelen romkocsmaturizmus elszenvedői és terheinek viselői többek között a társasházak is, melyekbe a vendéglátóhelyek be vannak jelentve. Lényegében az önkormányzat közvetve, és a szórakozóhelyek közvetlenül csak használják a társasházakat, hiszen a szórakozóhelyek profitot termelnek maguknak, az önkormányzat pedig bérleti díjat szed a teraszok után, ezen bevételekből pedig a társasházak semmilyen módon nem részesülnek.

Ezért tehát azt javaslom, hogy a teraszengedélyek után fizetett bérleti díj 20 százalékát kapják meg azok a társasházak, ahol a terasz üzemel. Ha már a házak, lakók elszenvedik az ottani terhelést, csak azt tartom fair megoldásnak, ha kompenzáljuk őket.

**Kérem a tisztelt képviselőket, támogassák a javaslatomat.**

**HATÁROZATI JAVASLAT**

**Budapest Főváros VII. kerület Erzsébetváros Önkormányzata Képviselő-testületének .../2023. (VII.04.) határozata a Budapest Főváros VII. kerület Erzsébetváros Önkormányzata tulajdonában lévő közterületek használatáról és rendjéről szóló 6/2017. (II.17.) önkormányzati rendelet módosítására, az érintett társasházak kompenzációja** **tárgyában**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy elvi támogatását adja a *Budapest Főváros VII. kerület Erzsébetváros Önkormányzata Képviselő-testületének .../2023. (……….) határozata a Budapest Főváros VII. kerület Erzsébetváros Önkormányzata tulajdonában lévő közterületek használatáról és rendjéről szóló 6/2017. (II.17.) önkormányzati rendelet* olyan módon történő módosítására, hogy az a társasház, amely előtt a vendéglátó terasz működik, jogosult a vendéglátóhely által területhasználati bérleti díjként fizetett összeg 20%-ára. Az elvi támogatás esetén, a rendeletmódosítás a szakirodák segítségével kidolgozásra kerül, mely a soron következő rendes testületi ülésre a képviselő-testület elé tárgyalásra kerül.

**Felelős**: Niedermüller Péter polgármester

**Határidő**: azonnal

Budapest, 2023. június 12.

**Garai Dóra**

**önkormányzati képviselő**